**DRAUGIJOS „NMG ALUMNAI“ NUOSTATAI**

***„NMG alumnai“ – tai Kauno Juozo Naujalio muzikos gimnazijos absolventus vienijanti draugija***

**Vizija**

Tapti nuolat augančia, visus gimnazijos absolventus vienijančia,
bendravimo ir bendradarbiavimo ryšius palaikančia, bendrą kultūrinę ir pedagoginę veiklą vykdančia,
Kauno Juozo Naujalio muzikos gimnaziją reprezentuojančia organizacija.

**Misija**

* Pristatyti gimnazijos absolventus, jų vykdomą veiklą gimnazijos
bendruomenei ir visuomenei.
* Pasitelkti kiekvieno draugijos nario sukauptą profesinę patirtį kaip svarų indėlį pačiai bendruomenei augti ir puoselėti aukštos kultūrinės vertės idėjas.
* Prisidėti prie Kauno Juozo Naujalio gimnazijos klestėjimo ir atsivėrimo visuomenei.

**Vertybės**

* Pagarbus bendravimas
* Savanoriškumu grįstas bendradarbiavimas
* Pagarba kiekvienai išsakytai idėjai ar nuomonei
* Pasidalintosios lyderystės principu grindžiama partnerystė

**Veiklos būdai**

* Ryšių palaikymas ir idėjų generavimas „NMG alumnai“ draugijos kuruojamose internetinėse platformose.
* Susitikimų ir kitų draugijos veiklų inicijavimas, organizavimas bei įgyvendinimas.
* Bendradarbiavimo su Kauno Juozo Naujalio muzikos gimnazijos bendruomene organizavimas: pedagoginių, koncertinių, šviečiamųjų veiklų inicijavimas,
organizavimas bei įgyvendinimas.
* Aktualių publikacijų ir kitos draugijos narių sukurtos bendros veiklos viešinimas.

**Struktūra**

NMG alumnų draugiją sudaro: pirmininkas, koordinacinė taryba, nariai.

**Narystė „NMG alumnai“ draugijoje**

Šios draugijos nariu gali tapti kiekvienas Kauno Juozo Naujalio muzikos gimnazijos absolventas,
užpildęs elektroninę registracijos formą, skelbiamą tinklapyje [www.nmg.lt](http://www.nmg.lt)